Document ID: /roh_data/filtered/swiss_laws_in_ROHinterleaved.jsonl.gz/33862

This text was translated from EN into Rumantsch Grischun.

The Federal Council may make the granting of federal funding to higher education research centres subject to the following criteria:a. the higher education research centres introduce quality assurance measures for research funded by the Confederation;b. they issue guidelines on compliance with the rules of scientific integrity and good scientific practice for the scientists working in their institutions;c. they are able to take measures in the event of violations of these rules and have the procedures required for doing so. Measures are deemed particularly necessary in cases where:a. research findings made by third parties are used without citing the source;b. research findings, research data and research records are used that have been invented, or are forged or falsified by being presented in an intentionally misleading manner;c. scientific integrity and good scientific practice are breached in any other serious manner.

Il Cussegl federal po colliar la concessiun da meds finanzials federals als instituts da la perscrutaziun en scolas autas cun las suandantas premissas:a. ils instituts da la perscrutaziun en scolas autas prendan mesiras per garantir la qualitad da la perscrutaziun che vegn promovida cun meds finanzials federals;b. els decreteschan directivas per ils perscrutaders che lavuran en lur instituziun davart l’observaziun da las reglas da l’integritad scientifica e da la buna pratica scientifica;c. els pon prender mesiras en cas da cuntravenziuns cunter questas reglas e disponan da las proceduras correspundentas. Prevair mesiras ston ins en spezial per il cas che:a. i vegnan duvrads resultats da la perscrutaziun da terzas persunas senza inditgar la funtauna;b. i vegnan duvrads resultats, datas e protocols da la perscrutaziun ch’èn inventads, falsifitgads tras ina preschentaziun sapientivamain cuntraria als fatgs u sfalsifitgads;c. i vegn cuntrafatg en in’autra moda e maniera gravanta cunter las reglas da l’integritad scientifica e da la buna pratica scientifica.